גאופיט

**גֵּאוֹפִיט** (**Geophyte**; בעברית: **טְמִיר נִצָּן**) הוא צמח עשבוני רב-שנתי בעל איבר אגירה תת-קרקעי, שאוגר חומרי תשמורת ומים, נושא ניצני התחדשות, ובעלי מחזור חיים קצר ועונתי, בדרך כלל בתקופה מסוימת מתים כל חלקיו העל-קרקעיים. איברי אגירה אלה נוצרים במהלך תקופת הצמיחה העונתית, וברגע שמגיעים להבשלה הם נכנסים למצב תרדמה עד העונה הבאה או שתילה, או עד בואם של תנאים סביבתיים מתאימים. בתקופת התרדמה איברים אלה אינם מצמיחים נצר עילי ואינם גדלים במשך פרק זמן בלתי קבוע. בטבע, התרדמה מסייעת לצמח לעמוד בעונות בלתי נוחות של יובש חום או קור קיצוני.

ישנם טיפוסים שונים של איברי אגירה: קנה שורש מעובה, שהוא גבעול אופקי ואוגר (כמו ג'ינג'ר); פקעת שמקורה בהתעבות של גבעול או של **ציצת שורשים מעובים**, ולכן היא בעלת רקמה אחידה ללא גלדים; בצל שמקורו בהתעבות של עלים, דהיינו הבצל מורכב מבסיסי עלים נפוחים אוגרים הנקראים גלדים. לחלק מהגאופיטים יש ערך כלכלי רב בכלכלת העולם כמזון (שום, בצל, תפוח אדמה ועוד) וכפרחי גן וקטיף (נרקיס, רקפת, סייפן ועוד).

מקור המונח ביוונית: **גה** - γῆ, ge, אדמה + **פיט** - φυτόν, phyton, צמח.

רוב הגאופיטים בישראל ובעולם משתייכים למשפחת השושניים ולמשפחות הקרובות אליה. אלה הם צמחים חד-פסיגיים בעלי עלים ארוכים עם עורקים מקבילים. גאופיטים אלה מאופיינים באיברי אגירה המכילים 60% עד 70% מים. מלבד הגאופיטים החד-פסיגיים יש מעטים המשתייכים למשפחות צמחים דו-פסיגיים ובהם כלנית, נורית ורקפת. איברי האגירה של מינים אלו יבשים יותר ומכילים רק 10% עד 30% מים, והם מהווים קבוצה אקולוגית שונה.
[שמאל|ממוזער|250px|פקעות של [בצל הגינה]]

הגאופיטים מותאמים לחיים באזורים שבהם האקלים עונתי, ורובם נפוצים באזורים בעלי אקלים דו-עונתי, שבהם יש עונה יבשה שבה הם רדומים, ועונה לחה שבה הם צומחים ופורחים. אזורים אלה משתרעים בין אזורי המדבר לאזורים הממוזגים. ריכוזי הגאופיטים נמצאים באזור האירנו-טורני, באזור הים-תיכוני ובדרום אפריקה. באזורים בעלי אקלים ים-תיכוניים כמו קליפורניה ודרום מערב אוסטרליה, הגאופיטים לא שגשגו. עיקר הפעילות שלהם מתקיים בעונות המתאימות לצמח מבחינת משקעים או טמפרטורה, אך קיומו של איבר האגירה מאפשר להם מידה מסוימת של עצמאות מפני השפעות חיצוניות וקיומם של תהליכים שונים (צימוח עלים, פריחה, הבשלת זרעים) גם בשנים מעוטות משקעים.

## הגאופיטים בישראל
ישראל וסביבתה עשירה בגאופיטים, יותר מ-300 מינים, שהם כ-10% מכלל הצמחייה מהם 266 בני חלוף, והשאר בני קיימא (למשל עבקנה שכיח, קנה מצוי). הגאופיטים הם בעלי התאמות לאקלים בישראל, והם גדלים בכל האזורים בישראל, אבל הם לא נמצאים בבית גידול של המדבר הקיצוני ולא בבתי גידול לחים כמו גדות נחלים וביצות, שם אין להם כל יתרון. היעלמותם של הגאופיטים במדבר הקיצוני, קשורה בתקופות יובש ארוכות ובמשקעים נמוכים של 20 מ"מ לשנה, שבהן איברי האגירה אינם שורדים. גאופיטים רבים משגשגים כבר במדבר למחצה כמו הר הנגב, צפון הנגב, חלקים ממדבר יהודה, ומדבר שומרון, שבהם המשקעים 70 מ"מ לשנה ויותר. גאופיטים שונים הנפוצים באזורי אקלים יבשים מגיעים אל האדמות החוליות של מישור החוף, שאינן אוצרות מים רבים בין גרגיריהם.

רוב מהגאופיטים בישראל "יוצאים מעל פני האדמה" (מגדלים חלקים על-קרקעיים) רק בסתיו ובתחילת החורף, ומנצלים את העונה הגשומה למילוי מאגרים באיברי האגירה, בתהליך פוטוסינתזה בחלקים הירוקים. בתקופת הקיץ, איבר האגירה, שמצוי לכאורה בתרדמה, מתרחשים תהליכים התפתחותיים ופיזיולוגים (כמו התמיינות פרחים) לקראת התחדשות הצמח. איברי האגירה של גאופיטים הם מזון רב-ערך לכמה בעלי חיים כמו הדורבנים, חולדים וחזירי הבר. לרוב הגאופיטים ישנם צורות התגוננות מפני אכילתם כמו גבישים צורבים בגלדים של בצל החצב ותרכובת הקולכיצין בפקעות הסתוונית ואף קליפות יבשות העוטפות את איבר האגירה.

איבר האגירה מכיל חומרי תשמורת, ולכן מכרסמים שונים ניזונים ממנו. כאמצעי הגנה, פקעת הרקפת מכילה את הרעל ציקלאמינין, וכך נשמרת הפקעת מפני חלק מהמכרסמים, למעט דורבנים. רעילות קיימת גם בנרקיס, אשר כל חלקיו רעילים - פרחים, גבעול ובצל. גם נץ החלב מכיל רעל, המתפוגג בצליה.

ישנם גאופיטים הממלאים מחדש את איבר האגירה הקיים לאחר שנוצל תוכנו, וישנם כאלה היוצרים איבר אגירה חדש במקום הישן שהתרוקן. למשל איבר האגירה (ציצת שורשים מעובה) של שפתן מצוי ממשפחת הסחלביים הוא חד-שנתי, כמו בסחלביים רבים בישראל. כל שנה ניזון השפתן מאיבר האגירה של השנה שעברה ומרוקן אותו, ויוצר איבר אגירה חדש שיזין אותו בראשית השנה הבאה. אך בשפתן נוצרים לעיתים **איברי אגירה** אחדים לכל צמח בשנה אחת, וכך הוא מתרבה ברבייה וגטטיבית וצומח בצברים זהים מבחינה גנטית (קלונים).

הבצל חי על פי רוב רק שלוש שנים ומת. מהלך חיים כזה אופייני לגאופיטים רבים בתנאי תרבות וגם בטבע. איבר האגירה שלהם סופח תוך שנים מועטות מחלות אשר מביאים אותו למותו. הרבייה היא המאפשרת למין להתחדש ולשרוד.

## רבייה מינית ואל-מינית
לגאופיטים שני סוגי רבייה: רבייה מינית באמצעות פרחים ורבייה אל-מינית (וגטטיבית) באמצעות בצלצולים ובצלי בת המתפתחים מניצנים באיברי האגירה או מקני שורש המתפצלים ומתפצלים. הבצלצולים ברבייה אל-מינית הם המקבילה של הזרעים והם יתפתחו בפריפריה של איבר האגירה גם בתקופות יובש או בעקבות פציעה של איבר האגירה או כשאיברי האגירה ממוקמים רדוד בקרקע. בצלצולים המתפתחים במרכז איבר האגירה, הם גדלים בתוכו לאורך שנים והופכים לבצלי בת המבקעים את בצל האם (למשל: חצב, חלמונית, בצל המאכל).

מיני גאופיטים רבים מקיימים את שתי צורות הרבייה. אבל, גאופיטים רבים אינם פורחים בתנאים מסוימים, למשל צמחים צעירים בעלי בצל קטן או צמחים שפרחו בשנה הקודמת ואיבר האגירה שלהם הצטמק. גאופיטים רבים לא יפרחו בשנים שחונות. הימנעות מפריחה בולטת במיוחד במדבר שבו יש שנים שחונות רבות. גאופיטים רבים פורחים באביב, אבל גם בסתיו (למשל חצב, סתוונית, חלמונית), בשיא החורף (רקפת, כלנית) ואף בתחילת הקיץ כמו מיני שום.

ברוב הגאופיטים, הפריחה מתרחשת במקביל להתפתחות העלים. דוגמה לקבוצה זו מהווה סתוונית היורה. אולם, יש גם טיפוס שני של גאופיטים, בהם הפריחה מתקיימת בסוף הקיץ ומקדימה את הופעת העלים. צמחים אלה מכונים "מבשרי גשם". האנרגיה הדרושה לפריחה מקורה בחומרי התשמורת שבאיברי האגירה. בעונה זו נדירה יחסית הפריחה במינים אחרים כך שאין תחרות על מאביקים. עם בוא עונת הגשמים יצמחו העלים, ותוצרי הפוטוסינתזה יחדשו את מלאי חומרי התשמורת

## דוגמאות
בצל, שום, רקפת, חצב, נץ חלב, נרקיס, חמציץ נטוי.

## תנועה בגאופיטים
### אתגרים
במחזור חייהם של גאופיטים קיימים מספר אתגרים, אשר מצאו פתרונן במהלך האבולוציה:
* הנבט חייב להתחפר לעומק אופטימלי כדי להמשיך את צמיחתו;
* ברביה הווגטטיבית נוצרים בצלצלים ופקעיות חדשים. צימוח אופטימלי של כל הפרטים יתקיים כאשר ייווצר מרחק בינם לבין עצמם ואף מרחק בינם לבין צמח האם;
* בחלק מהגאופיטים הפקעת או הבצל החדשים צומחים כלפי מעלה, מעל לאיבר הישן. כתוצאה מכך יש צורך בהבאת איבר האגירה החדש לעומק האופטימלי;
* קיימת תופעה של חשיפת החלק התת-קרקעי על ידי סחיפת הקרקע, חריש, נבירה של בעלי חיים.

### פיזיולוגיה של התנועה
* צמיחת הפסיג, נדן הפסיג או שלוחה, הנושאים בראשם את ניצן ההתחדשות, מביאה להעמקתו של הניצן.
* מתפתחים שורשים מתכווצים. לאחר הגעתם לאורך מסוים הם מתכווצים ומושכים את הבצל או הפקעת כלפי מטה.
* קיימים גם גאופיטים אשר בהם מופיע שילוב של שני סוגי התנועה הנ"ל.

## גלריה

קובץ:Anemones5.jpg|כלנית
קובץ:פרח נורית ורודה.jpeg|נורית תרבותית
קובץ:Persian Buttercup 05.jpg|נורית אסיה
קובץ:PikiWiki Israel 3892 iris artropurpurea.jpg|אירוס הארגמן
קובץ:Israel Hiking Map אירוס ארם נהריים.jpeg|אירוס ארם נהריים
קובץ:Iris grant-duffii 2 (cropped).jpg|אירוס הביצות
קובץ:Iris pseudacorus LC0338.jpg|אירוס ענף
קובץ:Iris haynei (photo by Pixie).jpg|אירוס הגלבוע
קובץ:אירוס שחום.jpg|אירוס שחום
קובץ:Iris petrana in Syria.jpg|אירוס ירוחם
קובץ:אירוס נצרתי 850.jpg|אירוס נצרתי
קובץ:Golan-iris-mapalim-b.jpg|אירוס החרמון
קובץ:Iris westii (1776).JPG|אירוס ווסט
קובץ:PikiWiki Israel 3630 Iris lortetii.jpg|אירוס הדור
קובץ:אירוס השומרון ליד אלון מורה.jpg|אירוס השומרון
קובץ:Iris regis-uzziae in Israel.jpg|אירוס טוביה
קובץ:Iris vartanii 1.JPG|אירוס הסרגל
קובץ:Iris histrio 1.JPG|אירוס הלבנון
קובץ:Moraea sisyrinchium kz07.jpg|אירוס מצוי(אירוס אחר הצוהורים)
קובץ:Cyclamen persicum kz08.jpg|רקפת מצויה
קובץ:Cyclaam coum Russian Form Dark Nose. Locatie, Tuinreservaat Jonkervallei 02.jpg|רקפת יונית
קובץ:Ranunculus millefolius, Taibe (52261456525).jpg|נורית ירושלים
קובץ:Tulip agenensis ZE.jpg|צבעוני ההרים
קובץ:Tulipa-Sharonensis-ZE-5487 (cropped).jpg|צבעוני השרון
קובץ:Tulipa systola 2.jpg|צבעוני המדבר
קובץ:Tulipa lownei in Israel.jpg|צבעוני החרמון
קובץ:Tulipa polychroma Y001.jpg|צבעוני ססגוני
קובץ:Iris mariae 1.jpg|אירוס הנגב
קובץ:Romulea tempskyana (IMG 20220108 115455 - IMG 20220108 115505).guetzli.jpg|רומולאה צידונית
קובץ:Narcissus-tazetta-0006a.jpg|נרקיס מצוי
קובץ:Narcissus serotinus5656.jpg|נרקיס אפיל
קובץ:Tulipa suaveolens floriade to Canberra.jpg|צבעוני
קובץ:Hyacinthus orientalis et apis melifera.jpg|יקינתון מזרחי
קובץ:Drimia Israel susnset Fall 2025.jpg|חצב
קובץ:Colchicum stevenii.JPG|סתוונית היורה
קובץ:Colchicum hierosolymitanum 2017-10c.jpg|סתוונית ירושלים
קובץ:106826 colchicum tunicatum PikiWiki Israel.jpg|סתוונית הקליפות
קובץ:IHM סחלבים 18.jpeg|סחלב קדוש
קובץ:PikiWiki Israel 19228 Anatolian Orchid.JPG|סחלב אנטולי
קובץ:Orchis caspia in Nahal Tut (2).jpg|סחלב פרפרני
קובץ:Scilla hyacinthoides.jpg|בן חצב יקינתוני
קובץ:Dreizähniges Knabenkraut in Wacholderheide.jpg|סחלב שלוש השיניים
קובץ:Orchidaceae flowers.jpg|סחלב
קובץ:Crocus hyemalis flowers from kdumim winter 2014 009.JPG|כרכום
קובץ:(MHNT) Anacamptis pyramidalis - Inflorescence.jpg|בן סחלב צריפי
קובץ:(MHNT) Ophrys apifera - Villeneuve-lès-Bouloc - Flower.jpg|דבורנית הדבורה
קובץ:Ophrys fuciflora (detail).jpg|דבורנית גדולה
קובץ:Ophrys umbilicata - Göbekli salep 01.jpg|דבורנית דינסמור
קובץ:Arum dioscoridis.JPG|לוף מנומר
קובץ:Arum hygrophilum kz4.jpg|לוף ירוק
קובץ:CyclamenPersicumMill20.jpg|רקפת
קובץ:Market at Hildegardplatz in Kempten 03.jpg|בצל סגול
קובץ:בצל יבש לבן.JPG|בצל לבן
קובץ:Allium sativum. Restra de allos de Oroso- Galiza.jpg|שום
קובץ:שום תל אביב.jpg|שום תל אביב
קובץ:Beetroot jm26647.jpg|סלק
קובץ:SugarBeet.jpg|סלק סוכר
קובץ:Radish 3371103037 4ab07db0bf o.jpg|צנון
קובץ:צנונית.JPG|צנונית
קובץ:Boniato, tubérculo (Ipomoea batatas).jpg|בטטה
קובץ:תפוח אדמה.JPG|תפוח אדמה
קובץ:תפוח אדמה דזירה.JPG|תפוח אדמה דזירה
קובץ:Potatoe plant (Solanum tuberosum) 1.jpg|הצמח תפוח אדמה
קובץ:Ipomoea batatas (Sweet Potato) Flower.jpg|הפרח בטטה
קובץ:Tulipa 'Apeldoorn', Jardín Botánico de Múnich, Alemania, 2013-05-04, DD 02.jpg|צבעוני
קובץ:"אירוס זהוב".jpg|אירוס הארגמן לבקן
קובץ:Iris palaestina 1.JPG|אירוס ארצישראלי
קובץ:PikiWiki Israel 85354 the water bulb flower.jpg|נורית המים
קובץ:שום גבוה בפארק הכרמל על השביל היוצא מהעיקול הראשון בכביש 7212 03.jpg|שום גבוה
קובץ:Ophrys bornmuelleri kz3.jpg|דבורנית נאה
קובץ:Spinnen-Ragwurz Ophrys sphegodes 2.jpg|דבורנית הקטיפה
קובץ:Ophrys iricolor 1.JPG|דבורנית כחלחלה
קובץ:Brassica rapa ssp rapa var pygmaea.jpg|לפת
קובץ:שומר - Fennel bulbs at Sayarim-Market.jpg|שומר
קובץ:שום עקרון.jpg|שום עקרון
קובץ:Asphodelus ramosus subsp. ramosus sl5.jpg|עירית גדולה
קובץ:Hyacinth - Anglesey Abbey.jpg|יקינתון
קובץ:Pink hyacinth close-up.jpg|יקינתון
קובץ:Iris ensata Thunb.jpg|אירוס תרבותי
קובץ:Iris 'Warlsind' Kosaciec 2023-04-30 05.jpg|אירוס תרבותי
קובץ:Iris japonica (13895262795).jpg|אירוס יפני
קובץ:Iris 'Jazzamatazz' Kosaciec 2019-05-03 01.jpg|אירוסים תרבותיים
קובץ:Krokussen (Crocus), Locatie, Tuinreservaat Jonkervallei.jpg|כרכום
קובץ:Sternbergia clusiana.jpg|חלמונית גדולה
קובץ:חבצלת החוף ברכס הכורכר.jpg|חבצלת החוף
קובץ:Pancratium sickenbergeri 2.jpg|חבצלת הנגב
קובץ:Pancratium parviflorum flower 1.JPG|חבצלת קטנת פרחים
קובץ:Sets of a small tuber species on sale at Monday Market, Kaduna 01.jpg|פקעות
קובץ:Narcissus flowers.jpg|נרקיס
קובץ:Allium tardiflorum 1.jpg|שום סתוי
קובץ:Allium daninianum 1.JPG|שום האבקנים
קובץ:Paeonia mascula Piwonia koralowa 2019-05-03 04.jpg|אדמונית החורש
קובץ:Paeonia 'Hohloma' 2017-05-21 03.jpg|אדמונית
קובץ:Ophrys fleischmannii-001 - cropped.jpg|דבורנית שחומה
קובץ:Ophrys lutea (flower).jpg|דבורנית צהובה
קובץ:Scilla autumnalis0.jpg|בן חצב סתווני
קובץ:Asphodeline Lutea in Nahal Tut (5).jpg|עיריוני צהוב
קובץ:PikiWiki Israel 7032 Plants of Israel.jpg|עריר הלבנון
קובץ:Tulipa flower.jpg|צבעוני
קובץ:Cologne Germany Flora-Köln-Tulipa-02.jpg|צבעוני


## קישורים חיצוניים

*הגאופיטים פורחי הסתיו בישראל ושוק ההאבקה הסתווי, פרופ' אבי שמידע, אתר 'כלנית'

## הערות שוליים

קטגוריה:אקולוגיה של צמחים